Kongsbergregionen

Kongsbergregionen interkommunale politiske råd er et samarbeids- og interesseorgan for de åtte samarbeidende kommunene Hjartdal, Tinn og Notodden i østre Telemark og Nore og Uvdal, Rollag, Sigdal, Flesberg og Kongsberg i Buskerud.

Kongsbergregionen ble stiftet 8. februar 2005 som et interkommunalt samarbeidsorgan i henhold til kommunelovens § 27. 

Det øverste organet i samarbeidet er representantskapet. Dette er de åtte kommunenes formannskap. 
Styret for samarbeidet omtales som Regionrådet - og består av de 8 ordførerne. Styreledervervet går på rundgang mellom de deltagende kommuners ordførere, og vedkommende som innehar dette verv omtales som Regionrådsleder.

Kongsbergregionen har et fast sekretariat, som holder til i Kongsberg. Det daglige arbeidet ledes av en sekretariatsleder, som har tittel «Daglig leder» og også «Regional koordinator».

Eksterne lenker
  - www.kongsbergregionen.no
 Kongsbergregionen på Facebook
 Kongsbergregionen på Twitter

Kategori:Interkommunale regionråd
Kategori:Hjartdal
Kategori:Tinn
Kategori:Notodden
Kategori:Nore og Uvdal
Kategori:Rollag
Kategori:Flesberg
Kategori:Kongsberg
Kategori:Politikk i Telemark
Kategori:Politikk i Buskerud